‘ฟ้องสุริยา-พวก’สูบEWC580ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ร่วมกันยักยอกตั้งแต่ปี’4748 ห้ามเทรดนิปปอนฯรองบแก้ไข
โพสต์ทูเดย์ — ก.ล.ต.กล่าวโทษ “สุริยา ลาภวิสุทธิสิน” และอดีตผู้บริหารอีก 3 ราย ฐานทุจริตทำอีสเทิร์นไวร์เสียหาย 580 ล้านบาท 
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต.ได้กล่าวโทษนายสุริยา ลาภวิสุทธิสิน นายภิรมย์ ปริยวัต (เปลี่ยนชื่อนามสกุลเป็น นายศุทธา ปริยวัฒน์) นายสนทยา น้อยเจริญ และนายนพ สัตยาศัย ต่อกรมสอบสวนคดีพิเศษ (DSI) เมื่อวันที่ 31 พ.ค. 2553 
ทั้งหมดร่วมกันทุจริต ยักยอกทรัพย์ ทำให้บริษัท อีสเทิร์นไวร์ หรือ EWC (เปลี่ยนชื่อเป็น แคปปิทอล เอ็นจิเนียริ่ง เน็ตเวิร์คCEN) เสียหาย 580.1 ล้านบาท ระหว่างปี 25472548 อันเข้าข่ายความผิดตามมาตรา 307 มาตรา 311 มาตรา 312 มาตรา 313 และมาตรา 314 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
ทั้งนี้ นายสุริยาได้ร่วมกับนายภิรมย์ และนายสนทยา ยักยอกเงินจากบริษัท ระยองไวร์ อินดัสตรีส์ บริษัทย่อย EWC อำพรางผ่านสัญญาว่าจ้างให้บริษัท ยูเนียนแก๊ส แอนด์ เคมิคัลล์ จัดหาวัตถุดิบล่วงหน้า 80.1 ล้านบาท ในปี 2547 และร่วมกับนายนพ ขณะเป็นกรรมการผู้จัดการใหญ่ EWC ยักยอกเงินออกจาก EWC อำพรางผ่านการให้เงินกู้ยืมแก่บริษัท สยามเจเนอรัลแฟคตอริ่ง (SGF) จำนวน 500 ล้านบาท ในปี 2548 
ด้านตลาดหลักทรัพย์ สั่งขึ้นเครื่องหมาย SP ยังคงพักซื้อขายหุ้นบริษัท นิปปอน แพ็ค (ประเทศไทย) หรือ NIPPON จนกว่าได้ข้อสรุปเกี่ยวกับการแก้ไขงบการเงินภายในวันที่ 28 มิ.ย.นี้